Komission asetus (EY) N:o 283/96, annettu 14 päivänä helmikuuta 1996, painaviksi ruhoiksi lihotettavien karitsojen määritelmän soveltamista koskevista yksityiskohtaisista säännöistä annetun asetuksen (ETY) N:o 2814/90 muuttamisesta



Virallinen lehti nro L 037 , 15/02/1996 s. 0015 - 0015



KOMISSION ASETUS (EY) N:o 283/96, annettu 14 päivänä helmikuuta 1996, painaviksi ruhoiksi lihotettavien karitsojen määritelmän soveltamista koskevista yksityiskohtaisista säännöistä annetun asetuksen (ETY) N:o 2814/90 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89 (1), sellaisena kuin se on viimeksi muutettuna asetuksella (EY) N:o 1265/95 (2), ja erityisesti sen 5 artiklan 9 kohdan ja 28 artiklan, ottaa huomioon painaviksi ruhoiksi lihotettavien karitsojen määritelmästä 12 päivänä joulukuuta 1989 annetun neuvoston asetuksen (ETY) N:o 3901/89 (3), sellaisena kuin se on muutettuna asetuksella (EY) N:o 1266/95 (4), ja erityisesti sen 1 artiklan 2 kohdan, sekä katsoo, että painaviksi ruhoiksi lihotettavien karitsojen määritelmää koskevat yksityiskohtaiset säännöt annetaan komission asetuksessa (ETY) N:o 2814/90 (5), sellaisena kuin se on viimeksi muutettuna asetuksella (EY) N:o 2946/95 (6); kokemus on osoittanut, että raskaan hallinnollisen taakan välttämiseksi on aiheellista rajoittaa sekä niiden lihotettaviksi aiottuja karitsaeriä koskevien erityisten ilmoitusten määrää ja laajuutta, jotka tuottajat voivat tehdä toimivaltaisille viranomaisille, että aikaa, jonka kuluessa kyseiset ilmoitukset voidaan tehdä; rajoituksista säädettäessä on kuitenkin otettava huomioon kunkin jäsenvaltion tuotantokaudet; on tarpeen selventää niitä edellytyksiä, joissa tuottajat voivat tehdä näitä erityisiä ilmoituksia, ja tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2814/90 1 artiklan 1 kohdan kolmas alakohta seuraavasti: "Jäsenvaltiot voivat vaatia, että erityinen ilmoitus koskee erää kohti vähimmäismäärää karitsoja, joiden lihotus on aloitettu määriteltynä kautena, joka on markkinointivuotta, jota ilmoitus koskee, edeltävän marraskuun 15 päivästä alkava ja seuraavan marraskuun 14 päivänä päättyvä ajanjakso; kukin jäsenvaltio määrittelee kyseisen kauden oman alueensa tuotantokauden perusteella. Jäsenvaltiot voivat myös vahvistaa rajan niiden erityisten ilmoitusten enimmäismäärälle, jotka yhdeltä tuottajalta voidaan hyväksyä." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuoden 1996 ja sitä seuraavien markkinointivuosien palkkiohakemuksiin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä helmikuuta 1996. Komission puolesta Franz FISCHLER Komission jäsen (1) EYVL N:o L 289, 7.10.1989, s. 1 (2) EYVL N:o L 123, 3.6.1995, s. 1 (3) EYVL N:o L 375, 23.12.1989, s. 4 (4) EYVL N:o L 123, 3.6.1995, s. 3 (5) EYVL N:o L 268, 29.9.1990, s. 35 (6) EYVL N:o L 308, 21.12.1995, s. 26